b'\n_START_ARTICLE_\nPaco Ignacio Taibo I\n_START_SECTION_\nBiografia\n_START_PARAGRAPH_\nTaibo va n\xc3\xa9ixer el 19 de juliol de 1924 a la ciutat asturiana de Gij\xc3\xb3n. Va viure el seu primer exili en 1934, arran de la revoluci\xc3\xb3 d\'aquest mateix any, i es va traslladar a B\xc3\xa8lgica amb el seu pare i el seu germ\xc3\xa0. En 1936 van tornar a Espanya i van viure molt de prop la Guerra Civil espanyola._NEWLINE_Taibo va iniciar la seva carrera period\xc3\xadstica com a cronista del Tour de Fran\xc3\xa7a. Posteriorment va ser redactor en cap i director de facto del diari asturi\xc3\xa0 El Comer\xc3\xa7. En 1959, en companyia de la seva esposa, Maricarmen Mahojo de Taibo i el seu fill gran, Paco Ignacio Taibo II, es va exiliar a M\xc3\xa8xic. Des de llavors va ser una figura important en l\'\xc3\xa0mbit del periodisme cultural i l\'escena cinematogr\xc3\xa0fica, conreant amistat amb figures com Luis Bu\xc3\xb1uel, Luis Alcoriza, Pedro F. Miret i Amparo Rivelles. Els seus dos fills petits, el poeta Benito Taibo i el cineasta Carlos Taibo Mahojo, van n\xc3\xa9ixer a M\xc3\xa8xic._NEWLINE_Des de 1981, Taibo I va ser director i fundador de la secci\xc3\xb3 cultural d\'El Universal. La seva caricatura "El Gato Culto" \xc3\xa9s ja molt famosa en el peri\xc3\xb2dic. Reb\xc3\xa9 el 15 de maig de 2008, al Palau de Belles Arts, el Premi Nacional de Periodisme de M\xc3\xa8xic. El 13 de novembre de 2008 va morir a l\'edat de 83 anys a Ciutat de M\xc3\xa8xic per causa d\'una pneum\xc3\xb2nia.'